Aussie Ope: Tomic maak nóg vyande in die media | Maroela Media
Bernard Tomic maak nóg vyande. (Foto Twitter @7Sport)
Die omstrede Australiese tennisspeler Bernard Tomic, wat as junior drie keer die Orange Bowl-toernooi, benewens die junior Grand Slams die meeste gesogte toernooi, en twee junior Grand Slams gewen het, kon nie Sondag die kwalifiserende rondes van die Australiese Ope-tennistoernooi in Melbourne oorleef nie.
Tomic, wat al verskeie kere met die gereg gebots het, is met 6-1, 6-7(7), 6-4 deur die Italianer Lorenzo Sonego geklop.
En wat sê Tomic ná die tyd sarkasties aan die media toe daar aan hom gevra is wat hy nou gaan doen?
"Ek gaan geld tel, dis al wat ek gaan doen. Ek gaan my miljoene tel."
En om dit in te vryf, sê hy voorts: "Gaan doen jy wat ek gedoen het (op die baan). Totsiens," en toe storm hy uit.
♦ Afgesien van Tomic, het verskeie ander Australiese spelers soos Priscilla Horn, John-Patrick Smith en Bradley Mosely ook in die stof gebyt.
♦ Die hooftoernooi begin vroeg Maandagoggend (02:00).
Hierdie is 'n ou wat dalk groter as Federer kon wees, maar iemand, mense het hom versaak. Watter ander tennisspeler as junior kon sy prestasies ewenaar. Ek dink hy is verward, hy is kwaad vir homself, die wereld. Hier is baie dieper dinge om oor na te dink en uit te leer om hoe na ons jeug om te sien.
Stem goeie punt!
Hy wil die afskuwelikke bullebakke mense wys wat hom gereeld met woorde sny hy voel vere! Sielkundig het die lot hom geknak en sy traak my nie agtigge woorde is n broos beskermings meganisme, en dit wys in sy spel…